**UPIS U 1. RAZRED  ŠKOLSKE GODINE  2019/20.**

**Poštovani roditelji !**

U prvi razred osnovne škole upisuju se djeca koja do **1. travnja** tekuće godine imaju navršenih **šest godina** života.

Prije upisa u prvi razred obvezno je utvrđivanje psihofizičkog stanja djeteta.  Postupak utvrđivanja psihofizičkog stanja djeteta provodi se u osnovnoj školi kojoj dijete pripada prema upisnom području od 31. ožujka 2019.

***Utvrđivanje psihofizičkog stanja djeteta podrazumijeva:***

1. ***Liječnički pregled kod školske liječnice dr. Tatjane Petričević Vidović***

Služba za školsku i adolescentsku medicinu,

Zavod za javno zdravstvo „Dr. Andrija Štampar“, Mirogojska  16

 Naručuje se na tel. **4696-281**

Neparni 12,30 – 13,30

 Parni 18,30 – 19,30

**ili  kod pripadajućeg školskog  liječnika prema mjestu boravka.**

1. ***Razgovor s djetetom u svrhu utvrđivanja spremnosti za školu,***

 provode u školskim prostorijama stručne suradnice **: defektolog rehabilitator** Ivana Šehtl i **pedagog** Jagoda Siladi.

Naručuje se na tel. **4666-121** kod defektologinje ili pedagoginje.

 Zbog višegodišnjeg iskustva, termini za razgovor s djetetom su prije podne. Ukoliko je to roditeljima problem zbog organizacije, molimo da nam to prilikom poziva napomenu pa ćemo dogovoriti termin koji im odgovara.

|  |  |
| --- | --- |
| 14. 3. Četvrtak  | 8,30 – 12,00 h |
| 18. 3. Utorak  | 8,30 – 12,00 h |
| 26. 3. Utorak  | 8,30 – 12,00 h |
| 4. 4. Četvrtak | 8,30 – 12,00 h |
| 8. 4. Ponedjeljak | 8,30 – 12,00 h |
| 16. 4. Utorak  | 8,30 – 12,00 h |
| 6. 5. Ponedjeljak  | 8,30 – 12,00 h |
| 20. 5. Ponedjeljak  | 8,30 – 12,00 h |
| 22. 5. Srijeda  | 8,30 – 12,00 h |
| 30. 5. Četvrtak | 8,30 – 12,00 h |

Pozivamo da nam se jave roditelji s našeg upisnog područja, ali i svi oni koji žele svoje dijete upisati u našu školu, a žive izvan našeg upisnog područja.

Isto tako, svi roditelji koji žele razgledati školu i saznati nešto više o upisu (bez obveze upisa ) mogu nas kontaktirati i dogovoriti posjet (tel.4666-121).

**Prijevremeni upis u prvi razred !**

Prema Pravilniku o postupku utvrđivanja psihofizičkog stanja djeteta, učenika te sastavu stručnih povjerenstava, NN 94/2013.:

Članak 8.

(1) Za dijete koje će do kraja tekuće godine navršiti šest godina, a nije školski obveznik, roditelj može najkasnije **do 31. ožujka** tekuće godine podnijeti zahtjev **Uredu** za uvrštavanje djeteta u popis školskih obveznika (Obrazac 6.). Za dijete koje je bilo uključeno u predškolski program roditelj dostavlja osim zahtjeva i mišljenje stručnog tima predškolske ustanove o psihofizičkom stanju djeteta.

(2) Za dijete koje ispunjava uvjete iz stavka 1. ovoga članka Ured će prihvatiti zahtjev roditelja te uvrstiti dijete na popis djece za osnovnu školu kojoj dijete pripada prema upisnome području.

(3) Za dijete iz stavka 2. ovoga Pravilnika obvezno se provodi psihološko testiranje u osnovnoj školi kojoj dijete pripada prema upisnome području.

(4) Iznimno od stavka 3. ovoga članka, u slučaju da u Stručnom povjerenstvu škole nema stručnog suradnika psihologa, psihološko testiranje provodi stručni suradnik psiholog imenovan u Stručno povjerenstvo Ureda. O vremenu i mjestu psihološkog testiranja Ured će pisanim putem obavijestiti roditelja. (Napominjemo da naša škola nema psihologa.)

(5) Prijevremeni upis odobrit će se djetetu iz stavka 3. i 4. ovoga članka na temelju dokumentacije o rezultatima psihološkog testiranja i mišljenja Stručnog povjerenstva škole (Obrazac 4.a).

Napominjemo kako je kod prijevremenog upisa djeteta čiji su roditelji rastavljeni, potrebna pisana suglasnost oba roditelja.

Srdačan pozdrav!